Temeljem čl. 48. Zakona o lokalnoj i područnoj (regionalnoj) samoupravi (“Narodne novine”, broj 33/01, 60/01, 129/05, 109/07, 125/08, 36/09, 150/11, 144/12 i 19/13) te članka 45. Statuta Općine Kloštar Ivanić (“Glasnik Zagrebačke županije”, broj 24/13), a sukladno odredbama Zakona o udrugama (“Narodne novine”, broj 74/14), Zakona o financijskom poslovanju i računovodstvu neprofitnih organizacija – nastavno Zakon (“Narodne novine” broj 121/14) i Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge – nastavno: Uredba (“Narodne novine” broj 26/15), Pravilnika o financiranju javnih potreba od interesa za opće dobro koje provode udruge na području Općine Kloštar Ivanić (“Glasnik Zagrebačke županije”, broj 40/15) načelnik Općine Kloštar Ivanić, dana 16.01.2017. godine raspisuje

**Javni natječaj za dodjelu prostora udrugama radi provođenja programa i projekata od interesa za Općinu Kloštar Ivanić**

**Članak 1.**

Javni Natječaj objavljuje se za dodjelu prostora u vlasništvu ili pod upravom Općine Kloštar Ivanić na korištenje udrugama koje provode programe i projekte od interesa za Općinu Kloštar Ivanić na rok od četiri (4) godine.

**Članak 2.**

Udruge sukladno ovom Natječaju mogu se prijaviti za slijedeće poslovne prostore:

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **R.br.** | | **Katastarska Općina** | | **k.č.br.** | | **Ulica i br.** | | **Mjesto** | **Površina (m2)** | | **Mjesečna naknada za korištenje (kn)** | | **Položaj poslovnog prostora** | |  | |
|  | | | | | | | | | | | | | | | | |
| 1 | | Kloštar Ivanić | | 3115 | | Trg sv. Ivana 1 | | Kloštar Ivanić | 31,16 | | 62,32 | | 1. kat | |  | |
|  | | | | | | | | | | | | | | | | |
| 2 | | Kloštar Ivanić | | 3115 | | Trg sv. Ivana 1 | | Kloštar Ivanić | 42,64 | | 85,28 | | 1. kat | |  | |
|  | | | | | | | | | | | | | | | | |
| 3 | | Kloštar Ivanić | | 3115 | | Trg sv. Ivana 1 | | Kloštar Ivanić | 42,64 | | 85,28 | | 1. kat | |  | |
|  | | | | | | | | | | | | | | | | |
| 4 | | Kloštar Ivanić | | 3115 | | Trg sv. Ivana 1 | | Kloštar Ivanić | 32,00 | | 64,00 | | 1. kat | |  | |
|  | | | | | | | | | | | | | | | | |
| 5 | | Kloštar Ivanić | | 3115 | | Trg sv. Ivana 1 | | Kloštar Ivanić | 52,96 | | 105,92 | | 1. kat | |  | |
|  | | | | | | | | | | | | | | | | |
| 6 | | Kloštar Ivanić | | 3534 | | Zagrebačka bb | | Kloštar Ivanić | 264,60 | | 529,20 | | Prizemlje | |  | |
|  | | | | | | | | | | | | | | | | |
| 7 | | Kloštar Ivanić | | 132 | | Lipovec Lonjski 120 B | | Kloštar Ivanić | 50,07 | | 100,14 | | Prizemlje | |  | |
|  | | | | | | | | | | | | | | | | |
| 8 | | Kloštar Ivanić | | 2450/2 | | Školska 22 | | Kloštar Ivanić | 20,17 | | 40,34 | | Prizemlje | |  | |
|  | | | | | | | | | | | | | | | | |
| 9 | Kloštar Ivanić | | 3700 | | Lipovec Lonjski 47 B | | Kloštar Ivanić | | | 95,73 | | 191,46 | | Prizemlje | |  |

**Članak 3.**

Rok za podnošenje prijave je 30 dana od dana objave na mrežnim stranicama Općine Kloštar Ivanić (http://www.klostar-ivanic.hr/) odnosno **15.02.2017. godine**.

**Članak 4.**

Prijave se dostavljaju isključivo na propisanim obrascima, koji su zajedno s Uputama za prijavitelje, dostupni na mrežnim stranicama Općina Kloštar Ivanić (http://www.klostar-ivanic.hr/).

Natječajnu dokumentaciju treba poslati preporučeno poštom, putem dostavljača ili osobno (predaja u urudžbenom uredu) na sljedeću adresu:

OPĆINA KLOŠTAR IVANIĆ

ŠKOLSKA 22

10312 KLOŠTAR IVANIĆ

S naznakom „za dodjelu prostora udrugama- ne otvaraj“

**Članak 5.**

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke, podnošenje prigovora, postupanje s dokumentacijom kao i indikativni kalendar provedbe Natječaja detaljno su opisani u Uputama za prijavitelje.

Razmatrat će se samo prijave koje su pravodobno predane, te koji u cijelosti zadovoljavaju propisane uvjete Javnog natječaja.

Sva pitanja vezana uz natječaj mogu se postaviti isključivo elektroničkim putem, slanjem upita na sljedeću adresu: mateja.pokas@klostar-ivanic.hr, i to najkasnije 10 dana prije isteka natječaja.

U svrhu osiguranja ravnopravnosti svih potencijalnih prijavitelja, Općina Kloštar Ivanić ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

KLASA: 372-01/17-01/02

URBROJ: 238/14-02-16-2

Kloštar Ivanić, 16.01.2017.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik

Željko Filipović