Na temelju članka 1., alineje 5. i članka 29., alineje 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN RH broj 26/15) i članka 2. i 27. Pravilnika o financiranju javnih potreba od interesa za opće dobro koje provode udruge na području Općine Kloštar Ivanić (“Glasnik Zagrebačke županije”, broj 40/15) općinski načelnik, na temelju prijedloga Povjerenstva za ocjenjivanje prijava dana 14.04.2017. donosi

**O D L U K U**

**za dodjelu prostora udrugama radi provođenja programa i projekata od interesa za Općinu Kloštar Ivanić**

**I.**

Na temelju provedenog postupka zaprimanja, pregleda, vrednovanja i stručnog ocjenjivanja dostavljene dokumentacije općinski načelnik odobrava dodjelu prostora udrugama za provedbu aktivnosti, projekata i/ili programa od interesa za opće dobro koja se provode sredstvima proračuna Općine Kloštar Ivanić:

1. **Udruzi „Prijatelji Kloštra“**, (OIB 57950944917), Općina Kloštar Ivanić temeljem dostavljene prijave dodjeljuje **prostor redni broj „2“.**
2. **Kloštranskim mažoretkinjama** (OIB 09892599299), Općina Kloštar Ivanić temeljem dostavljene prijave dodjeljuje **prostor redni broj „3“.**
3. **Kulturno umjetničkom društvu „Kloštar“ Kloštar Ivanić**, (OIB 70129567103), Općina Kloštar Ivanić temeljem dostavljene prijave dodjeljuje prostor **redni broj „5“.**
4. **Nogometnom klubu „Lipovec“ Lipovec Lonjski** (OIB 21700649731), Općina Kloštar Ivanić temeljem dostavljene prijave dodjeljuje prostor **redni broj „9“.**
5. **Nogometnom klubu „Kloštar“ Kloštar Ivanić**, (OIB 56139265545), Općina Kloštar Ivanić temeljem dostavljene prijave dodjeljuje prostor **redni broj „6“.**
6. **Streljačkoj družini „Lipovec“** (OIB 96336708559), Općina Kloštar Ivanić temeljem dostavljene prijave dodjeljuje prostor **redni broj „7“.**
7. **Vatrogasnoj zajednici Općine Kloštar Ivanić** (OIB:45519394010), Općina Kloštar Ivanić temeljem dostavljene prijave dodjeljuje prostor **redni broj „4“.**
8. **Udruzi specijalne jedinice policije iz Domovinskog rata „RIS“ Kutina – podružnica Ivanić Grad,** (OIB 22114313600), Općina Kloštar Ivanić temeljem dostavljene prijave dodjeljuje prostor **redni broj „8“.**
9. **Udruzi hrvatskih vojnih invalida Domovinskog rata Kloštar Ivanić,** (OIB 31693438812), Općina Kloštar Ivanić temeljem dostavljene prijave dodjeljuje prostor **redni broj „1“.**

Rang lista Povjerenstva za ocjenjivanje čini sastavni dio ove Odluke, te će se prijavljenim udrugama omogućiti uvid u istu.

**II.**

Općina Kloštar Ivanić, zastupana po općinskom načelniku će sa udrugama kojima je odobrena dodjela prostora potpisati ugovor u roku od 30 dana od dana donošenja ove Odluke sukladno Pravilniku o financiranju javnih potreba od interesa za opće dobro koje provode udruge na području Općine Kloštar Ivanić.

Prije potpisa ugovora, udruga će morati priložiti dokaze da se protiv odgovorne osobe u udruzi i voditelja projekta ili programa ne vodi kazneni postupak (uvjerenje nadležnog suda), da udruga ima podmirene sve doprinose i plaćen porez (potvrda porezne uprave) te dostaviti Jamstvo za uredno plaćanje obveza nastalih korištenjem prostora. Ukoliko prijavitelj ne dostavi traženu dokumentaciju u roku od 5 dana od dana dostave obavijesti o potrebi dostave dodatne dokumentacije, njegova prijava će se odbaciti kao nevažeća. Ukoliko se provjerom dodatne dokumentacije ustanovi da neki od prijavitelja ne ispunjava tražene uvjete natječaja, njegova prijava neće se razmatrati za postupak ugovaranja.

**III.**

Ova Odluka stupa na snagu danom donošenja.

Klasa: 372-01/17-01/02

URBROJ: 238/14-02-17-21

Kloštar Ivanić, 14.04.2017.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik

Željko Filipović